ট্রাম্পের নির্দেশে বদলে গেল গুগল ম্যাপও! জানুন বড় আপডেট

ওয়েব ডেস্ক: শুধু দেশের আইন নয়, এবার ট্রাম্পের নির্দেশে বদলে গেল গুগল ম্যাপও (Google Maps)। মার্কিন যুক্তরাষ্ট্রের (USA) প্রেসিডেন্ট ডোনাল্ড ট্রাম্পের (Donald Trump) নির্দেশ অনুযায়ী, মেক্সিকো উপসাগর বা গাল্ফ অফ মেক্সিকো (Gulf of Mexico)-র নাম পরিবর্তন করে আমেরিকা উপসাগর বা গাল্ফ (Gulf of America) রাখা হয়েছে। জানা গিয়েছে, গুগল ম্যাপে শীঘ্রই এই পরিবর্তন দেখতে পাবেন ব্যবহারকারীরা। সোমবার এক ঘোষণায় গুগলের মালিকানাধীন অ্যালফাবেট কোম্পানি জানিয়েছে, সরকারি মানচিত্রে এই নাম পরিবর্তনের প্রক্রিয়া সম্পন্ন হওয়ার পর গুগল ম্যাপেও এটি উপলব্ধ হবে।

সূত্রের খবর, গত সপ্তাহে প্রেসিডেন্ট ট্রাম্প একটি আদেশ জারি করেন, যেখানে বেশ কয়েকটি মার্কিন ভূখণ্ডের নাম পরিবর্তনের কথা বলা হয়। এর মধ্যে অন্যতম হলো মেক্সিকো উপসাগরের নাম। মার্কিন যুক্তরাষ্ট্রের গৃহ মন্ত্রক জানিয়েছে যে, প্রেসিডেন্টের নির্দেশ অনুযায়ী আমেরিকার ভৌগলিক নাম ব্যবস্থায় দ্রুততার সঙ্গে পরিবর্তনের কাজ চলছে।

আরও পড়ুন: আচমকা ট্রাম্পকে ফোন মোদির! কী কথা হল দু’জনের?

সম্প্রতি এক্স হ্যান্ডেলে একটি পোস্ট করে গুগলের তরফে জানানো হয়েছে, “আমাদের একটি দীর্ঘদিনের প্রথা হল সরকারি উৎসে নাম পরিবর্তন হলে তা আমাদের মানচিত্রেও প্রতিফলিত করা।” তাই কিছুদিনের মধ্যে মার্কিন যুক্তরাষ্ট্রের গুগল ম্যাপ ব্যবহারকারীরা মেক্সিকো উপসাগরের পরিবর্তে আমেরিকা উপসাগর দেখতে পাবেন। তবে মেক্সিকোতে এই নাম পরিবর্তন করা হবে না। সেখানে এটি আগের মতো মেক্সিকো উপসাগর হিসেবেই থাকবে। কিন্তু অন্যান্য দেশে, গুগল ম্যাপ ব্যবহারকারীরা দু’টি নামই দেখতে পাবেন বলে জানা গিয়েছে।

We’ve received a few questions about naming within Google Maps. We have a longstanding practice of applying name changes when they have been updated in official government sources.

— News from Google (@NewsFromGoogle) January 27, 2025

তবে ট্রাম্প প্রশাসন শুধুমাত্র মেক্সিকো উপসাগরের নামই নয়, আলাস্কার সর্বোচ্চ পর্বত ডেনালির নাম পরিবর্তন করে মাউন্ট ম্যাককিনলি করেছে। উল্লেখ্য, ডেনালিকে ২০১৫ সালে ওবামা প্রশাসন এর ঐতিহাসিক নাম ফিরিয়ে দেয়। তবে ট্রাম্পের আদেশে এটি পুনরায় মাউন্ট ম্যাককিনলি করা হয়েছে।

দেখুন আরও খবর:

The post ট্রাম্পের নির্দেশে বদলে গেল গুগল ম্যাপও! জানুন বড় আপডেট appeared first on KolkataTV.