মার্কিন যুক্তরাষ্ট্রে চাকরি পেতে এবার থেকে দিতে হবে ৮৮ লক্ষ!

ওয়েব ডেস্ক : ‘প্রজেক্ট ফায়ারওয়াল’ (Project Firewall) চালু করল মার্কিন শ্রম দফতর। তাদের নিশানায় এবার অভিবাসীরা। এই পদক্ষেপটি চাকরির বাজারে রাষ্ট্রপতি ট্রাম্পের (Donald Trump) “আমেরিকা ফার্স্ট” অ্যাজেন্ডার সঙ্গে সামঞ্জস্যপূর্ণ। এই প্রেক্ষাপটে এইচ-১বি ভিসার (H1B Visa) ১ লক্ষ ডলার করে দিলেন মার্কিন প্রেসিডেন্ট ডোনাল্ড ট্রাম্প। এর কারণে বহু ভারতীয়র মার্কিন স্বপ্নে বড় ধরণের আঘাত লাগলো বলে মনে করছে ওয়াকিবহাল মহল।

মূলত এই এইচ-১বি ভিসা (H1B Visa) হল একটি অভিবাসী ভিসা। এই ভিসার ফলে বহু দক্ষ কর্মী বিভিন্ন দেশ থেকে মার্কিন যুক্তরাষ্ট্রে (America) কাজ করতে পারেন। ১৯৯০ সালে এই ধরণের ভিসা চালু হয়েছে আমেরিকায়। প্রাথমিকভাবে এই ভিসার মেয়াদ থাকে তিন বছর। সর্বোচ্চ এই ভিসার মেয়াদ বৃদ্ধি করা যায় ছ’বছর পর্যন্ত। এই সময়ের মধ্যে গ্রিন কার্ডের জন্যও আবেদন করতে পারেন অভিবাসীরা। তা পেয়ে গেলে তখন নিজের ইচ্ছা মতো এইচ-১বি ভিসার মোয়াদ বাড়ানো যেতে পারে।

আরও খবর : হোয়াইট হাউসের প্রেস সেক্রেটারির নিরাপত্তা বাড়াল ট্রাম্প প্রশাসন!

তবে এবার সেই ভিসার উপর কোপ বসালেন ট্রাম্প (Trump)। বর্তমানে এই ভিসা পেতে খরচ পড়ে ২১৫ মার্কিন ডলার বা ভারতীয় মুদ্রায় ১৮ হাজার ৯৩৯ টাকা। তবে পরিবর্ধিত ফি হচ্ছে ১ লক্ষ মার্কিন ডলার। অর্থাৎ এখন থেকে এই ভিসা পেতে গেলে ভারতীয়দের গুনতে হবে ৮৮ লক্ষ ১১ হাজার টাকা!

পরিসংখ্যান বলছে, বর্তমানে এই ভিসার সবচেয়ে বেশি সুবিধাভোগী ভারতীয় কর্মীরা (Indian Workers)। ২০২৪ সালে ৭১ শতাংশ আবেদন মঞ্জুর করা হয়েছে মার্কিন প্রশাসনের তরফে। ভারতের পরেই পরেই রয়েছে চীন। তাদের ১১.৭ শতাংশ ভিসা মঞ্জুর হয়েছে। ট্রাম্প প্রশাসনের তরফে জানানো হয়েছে, মার্কিন সংস্থাগুলির কাছ থেকেই ১ লক্ষ ডলার নেওয়া হবে। তবে আসলে এর বোঝা আবেদনকারীর উপর চাপবে বলেই মনে করা হচ্ছে। এর ফলে মার্কিন যুক্তরাষ্ট্রে গিয়ে কাজ করা এবং সেখানকার নাগরিকত্ব পাওয়া বেশ কঠিন হয়ে উঠল ভারতীয়দের কাছে।

দেখুন অন্য খবর :