ধর্ষণের শাস্তি! ক্যালিফোর্নিয়ায় বৃদ্ধাকে খুন ভারতীয় যুবকের

ওয়েব ডেস্ক : ‘ধর্ষক’কে শাস্তি দিতে তাকে খুন (Murder) করল ভারতীয় যুবক (Indian)। চাঞ্চল্যকর এই ঘটনাটি ঘটেছে মার্কিন যুক্তরাষ্ট্রে (America)। এই ঘটনায় অভিযুক্ত ভারতীয় বংশোদ্ভূত যুবককে গ্রেফতার করল পুলিশ। জানা গিয়েছে, পুলিশি জেরায় খুনের অভিযোগ স্বীকার করে নিয়েছে ওই যুবক।

জানা গিয়েছে, ওই ঘটনাটি ঘটেছে মার্কিন যুক্তরাষ্ট্রের ক্যালিফোর্নিয়ায় (California)। সেখানে মার্কিন নাগরিক ডেভিড ব্রিমারকে (বয়স ৭১) খুনের অভিযোগ উঠেছে ভারতীয় বংশোদ্ভূত যুবক বরুণ সুরেশের বিরুদ্ধে। অভিযুক্ত ভারতীয় যুবককে জেরা করে পুলিশ আরও তথ্য জানার চেষ্টা করছে বলে খবর।

আরও খবর : H1B ভিসা নিয়ে ফের বড় ঘোষণা ট্রাম্প প্রশাসনের

পুলিশ সূত্রে খবর, মৃত ডেভিড ব্রিমারের বিরুদ্ধে বেশ কয়েকবছর আগে এক শিশুকে যৌন নির্যাতনের অভিযোগ উঠেছিল। সেই ঘটনায় দোষী সাব্যস্ত হয়েছিল ওই ব্যক্তি। এর পর দীর্ঘ ন’বছর কারাদণ্ডে কাটিয়েছিল ওই ব্যক্তি। তবে সম্প্রতি প্রেমন্ট শহরে ওই ব্যক্তিকে মৃত অবস্থায় উদ্ধার করা হয়েছিল। তার পরেই ঘটনার তদন্ত শুরু করে পুলিশ (Police)। তদন্তকারীদের তরফে জানানো হয়েছে, ডেভিডকে খুন করা হয়েছে। তার পরেই তদন্তে উঠে আসে ভারতীয় বংশোদ্ভুত যুবক বরুণের নাম। এর পরেই অভিযুক্তের খোঁজে তল্লাশি শুরু করে পুলিশ। গত সোমবার তাঁকে গ্রেফতার করা হয় বলে জানা গিয়েছে।

পুলিশের তরফে দাবি করা হয়েছে, এই খুনের ঘটনায় নিজের দোষ স্বীকার করেছে বরুণ। সে তদন্তকারীদের জানিয়েছে, পুলিশ ও আদালতের খাতায় ডেভিড ছিলেন একজন ‘ধর্ষক’। তাই তাকে শাস্তি দিয়েছি। জানা যাচ্ছে, অনেক আগে থেকেই ডেভিডকে হত্যা চেষ্টা চালাচ্ছিল বরুণ। আর এই ঘটনায় অভিযুক্ত ভারতীয়কে জেরা করে আরও তথ্য জানার চেষ্টা করছে মার্কিন পুলিশ।