ইউক্রেনকে গোয়েন্দা তথ্য ও ক্ষেপণাস্ত্র দিচ্ছে আমেরিকা!

ওয়েব ডেস্ক : রাশিয়ার (Russia) জ্বালানি স্থাপনাগুলিতে হামলা চালানোর জন্য ইউক্রেনকে (Ukraine) গোয়েন্দা তথ্য সরবরাহ করতে প্রস্তুত মার্কিন যুক্তরাষ্ট্র (America)! এমনই তথ্য উঠে আসছে ওয়াল স্ট্রিট জার্নালের এক প্রতিবেদনে। রাশিয়ার শোধনাগার, বিদ্যুৎ কেন্দ্র, পাইপলাইন এবং অন্যান্য সুযোগ-সুবিধাতে আক্রমণ চালানোর জন্য এই তথ্য সরবরাহ করা হবে বলে জানা যাচ্ছে।

সূত্রের খবর, মার্কিন প্রেসিডেন্ট ডোনাল্ড ট্রাম্প (Donald Trump) এ নিয়ে অনুমোদন দিয়েছেন। ফলে এই প্রথম ট্রাম্প প্রশাসন এ ধরণের হামলায় সরাসরি সহায়তা দিচ্ছে। এমনকি ন্যাটো (NATO) সদস্যদেশগুলিকেও একই ধরণের সহায়তা করার আহ্বান জানানো হয়েছে। বিশেষজ্ঞা মনে করছেন, ট্রাম্প ও পুতিনের মধ্যে শান্তি আলোচনা ভেস্তে যাওয়ার প্রেক্ষাপটে ইউক্রেনকে সামরিক সক্ষমতা বাড়ানোর সিদ্ধান্ত নিয়েছে আমেরিকা।

আরও খবর : আটলান্টিক উপকূলে আটক রাশিয়ান তেল ট্যাংকার!

এর পাশাপাশি, আমেরিকা ইউক্রেনকে (Ukraine) প্রায় ৫০০ মাইল (৮০৪ কিলোমিটার) পাল্লার টমাহক, বারাকুডা এবং মার্কিন যুক্তরাষ্ট্রে তৈরি অন্যান্য ক্ষেপণাস্ত্র সরবরাহের বিষয়টিও বিবেচনা করছে বলে জানা যাচ্ছে। তবে এ নিয়ে এখনও পর্যন্ত কোনও সিদ্ধান্ত নেওয়া হয়নি বলে খবর। মার্কিন প্রশাসনের তরফে এ নিয়ে কোনও মন্তব্য করা হয়নি।

এ নিয়ে গত রবিবার মার্কিন ভাইস প্রেসিডেন্ট জানিয়েছিলেন, ইউক্রেনকে টমাহক ক্রুজ ক্ষেপণাস্ত্র দেওয়া বিষয়ে চূড়ান্ত সিদ্ধান্ত নেবেন মার্কিন প্রেসিডেন্ট। গত সপ্তাহে ইউক্রেনের প্রেসিডেন্ট ভলোদিমির জেলেনস্কি (Volodymyr Zelenskyy) জানিয়েছিলেন, আমেরিকা থেকে দূর পাল্লার অস্ত্র পেলে রাশিয়ার অভ্যন্তরে হামলা চালানো হবে। এই হুমকি নিয়ে ক্রেমলিনের মুখপাত্র দিমিত্রি পেসকভ বলেছিলেন, ইউক্রেনের প্রেসিডেন্ট নিজেকে ইউরোপীয়দের কাছে একজন ‘সাহসী যোদ্ধা’ হিসেবে দেখানোর চেষ্টা করছেন।

দেখুন অন্য খবর :