চীনকে জব্দ করতে ট্রাম্পের খেলা শুরু, এবার কী হবে?

ওয়েব ডেস্ক: মার্কিন যুক্তরাষ্ট্রের (USA) প্রেসিডেন্ট ডোনাল্ড ট্রাম্প (Donald Trump) আবারও বাণিজ্য নীতিতে কড়া অবস্থান নিলেন। এবার তাঁর টার্গেট সরাসরি চীন (China)। প্রেসিডেন্ট হিসেবে শপথ নেওয়ার আগেই তিনি ঘোষণা করেছিলেন যে চীনা পণ্যের উপর ১০% শুল্ক আরোপ করবে মার্কিন প্রশাসন। এর আগে কানাডা (Canada) ও মেক্সিকোর (Mexico) পণ্যের উপর ২৫% শুল্ক আরোপের সিদ্ধান্ত কার্যকর করেছিলেন তিনি। এবার সেই তালিকায় সরাসরি যুক্ত হল চীনের নাম।

ট্রাম্প প্রশাসনের দাবি, চীনে তৈরি অবৈধ ওষুধ মেক্সিকোর সীমান্ত পেরিয়ে যুক্তরাষ্ট্রে প্রবেশ করছে, যা মার্কিন অর্থনীতি ও জনস্বাস্থ্যের জন্য বড় হুমকি। ট্রাম্প স্পষ্টভাবে জানিয়েছেন, চীন যদি এই সমস্যার সমাধান না করে, তবে তাদের পণ্যের উপর শুল্ক আরোপ অব্যাহত থাকবে। প্রেসিডেন্ট নির্বাচনে জয়লাভের পর থেকেই চীনের বিরুদ্ধে একাধিকবার কড়া বার্তা দিয়েছেন ট্রাম্প, এবার সেটি বাস্তবায়িত হল।

আরও পড়ুন: নির্মলার বাজেটে মালামাল মলদ্বীপ, কত টাকা পেল বাংলাদেশ?

ট্রাম্পের বাণিজ্য নীতির মূল অংশই হল মার্কিন স্বার্থ রক্ষা করা এবং স্থানীয় উৎপাদনকে উৎসাহিত করা। প্রেসিডেন্ট হওয়ার আগে থেকেই তিনি জানিয়েছিলেন, কানাডা ও মেক্সিকো থেকে আমদানি করা পণ্যের উপর ২৫% শুল্ক বসানো হবে। তিনি নির্বাচনে জেতার পর সেটি কার্যকর হয়েছে, এবং চলতি মাস থেকে এই শুল্ক কার্যকর হয়েছে।

বিশেষজ্ঞদের মতে, চীনা পণ্যের উপর শুল্ক আরোপের ফলে বিশ্ব বাণিজ্যে বড় প্রভাব পড়তে পারে। অনেকে ধারণা করেছিলেন, ট্রাম্প প্রশাসন ৩৫% পর্যন্ত শুল্ক বসাতে পারে, কিন্তু আপাতত ১০% শুল্ক আরোপের সিদ্ধান্ত নেওয়া হয়েছে। তবে পরিস্থিতি আরও বদলাতে পারে যদি চীন সরকার এই সমস্যার সমাধানে কোনো উদ্যোগ না নেয়।

দেখুন আরও খবর: