মার্কিন মুলুকে পুলিশের গুলিতে মৃত্যু হল এক ভারতীয়র!

ওয়েব ডেস্ক : মার্কিন যুক্তরাষ্ট্রে (America) ফের আক্রমণের শিকার এক ভারতীয় (Indian)। জানা গিয়েছে, এবার ওই ভারতীয়কে গুলি করে হত্যা করেছে পুলিশ (Police)। নিহতের বিরুদ্ধে অভিযোগ, তিনি নাকি তার রুমমেটকে ছুরি মেরে হত্যা করেছেন। তবে এই অভিযোগ অস্বীকার করা হয়েছে মতের পরিবারের তরফে। এ নিয়ে পুলিশের বিরুদ্ধেই বর্ণবিদ্বেষের অভিযোগ তুলেছেন তিনি। পাশাপাশি তদন্তের দাবিও জানিয়েছেন তিনি।

মৃত ওই ভারতীয়র নাম মহম্মদ নিজামুদ্দিন। তিনি তেলেঙ্গানার বাসিন্দা। বছর ৩০-এর ওই যুবক একজন তথ্যপ্রযুক্তি কর্মী ছিলেন বলে খবর। তবে ক্যালিফোর্নিয়ায় (California) তাঁকে গুলি করে হত্যার অভিযোগ উঠেছে পুলিশের বিরুদ্ধে। পুলিশের তরফে অভিযোগ করা হয়েছে, গত ৩ সেপ্টেম্বর ঘটনার দিন হাতে ছুরি নিয়ে দেখা গিয়েছিল ওই ভারতীয়কে। সেই সময় নাকি তিনি তাঁর রুমমেটকে দেওয়ালে চেপে ধরে রেখেছিলেন। পুলিশের অনুমান, বচসার কারণে নিজের রুমমেটকে হত্যা করেছে নিহত ভারতীয়।

আরও খবর : প্রেসিডেন্ট ডোনাল্ড ট্রাম্পের হেলিকপ্টারে যান্ত্রিক ত্রুটি

পুলিশের তরফে একটি বিবৃতিতে বলা হয়েছে, নিজামুদ্দিনকে ছুরি হাতে দেখার পরেই পুলিশ গুলি চালায়। এর পর তাঁকে নিয়ে যাওয়া হয়েছিল হাসপাতালে। কিন্তু শেষ রক্ষা হয়নি। সেখানেই মৃত্যু হয় তাঁর। এই গোটা ঘটনায় তদন্ত শুরু করেছে সান্তা ক্লারা ও ডিস্ট্রিক্ট অ্যাটর্নি অফিস।

তবে পুলিশের (Police) দাবি খারিজ করেছে নিহত ভারতীয়র পরিবার। তারা দাবি করেছেন, নিজামুদ্দিন নিজেই পুলিশকে ডেকেছিলেন। পাশাপাশি পরিবারের তরফে জানানো হয়েছে, নিজামুদ্দিন সমাজমাধ্যমে লিখেছিলেন, তিনি বর্ণবৈষম্য, নির্যাতন ও অন্যান্য অন্যায়ের শিকার হয়েছেন আমেরিকায় (America)। ফলে এই মৃত্যুর ঘটনায় পূর্ণাঙ্গ তদন্তের দাবি জানানো হয়েছে পরিবারের তরফে। মৃতের বাবা জানিয়েছেন, নিজামুদ্দিনের দেহ ফিরিয়ে আনার জন্য বিদেশ মন্ত্রকের সাহায্য চাওয়া হয়েছে।

দেখুন অন্য খবর :